26. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 31 της 14/24 Μαρτ. 1978 (ΦΕΚ  Α΄ 41)  Περί λήξεως της θητείας της Επιτροπής προσωρινής διοικήσεως και οικονομικής διαχειρίσεως του Πανεπιστημίου Θράκης, ως και της πρώτης χρονικής περιόδου λειτουργίας αυτού. Λαβόν υπ’ όψιν: 1)Τας διατάξεις του άρθρου 4 του Ν.Δ. 87/1973 «περί ιδρύσεως Πανεπιστημίων εις Θράκην και εις Κρήτην» και του άρθρου 3 του Ν.Δ. 114/1974 «περί τροποποιήσεως και συμπληρώσεως του Ν.Δ. 87/1973 «περί ιδρύσεως Πανεπιστημίων εις Θράκην και εις Κρήτην» και επεκτάσεως διατάξεών τινων αυτού εις άπαντα τα Α.Ε.Ι.». 2)Την υπ’ αριθ. 4/13.1.1978 πράξιν αυτού «περί ορισμού μελών Επιτροπής προσωρινής διοικήσεως και οικονομικής διαχειρίσεως του Πανεπιστημίου Θράκης» (ΦΕΚ 5/17.1. 1978 τ.Α' ). 3)Την υπ’ αριθ. 18216/28.2.1978 απόφασιν του Υπουργού Εθνικής Παιδείας και Θρησκευμάτων (ΦΕΚ 42/3.3.1978 τ. Ν.Π.Δ.Δ.) «περί διορισμού Πρυτανικών αρχών, Κοσμητόρων και Συγκλητικών εις το Πανεπιστήμιον Θράκης». 4)Την υπ’ αριθ. Φ.120.61/20/24977/4.3.1978 εισήγησιν του αυτού ως άνω Υπουργού, καθ’ ην η Επιτροπή προσωρινής διοικήσεως και οικονομικής διαχειρίσεως του Πανεπιστημίου Θράκης, κατά την υπ’ αριθ. 167/23.2.1978 συνεδρίαν αυτής, απεφάσισεν όπως προτείνει την λήξιν της θητείας της, ως και την λήξιν της πρώτης χρονικής περιόδου λειτουργίας του ως άνω Πανεπιστημίου, κατά την οποίαν αι εκλογαί προς πλήρωσιν των εδρών των Σχολών αυτού γίνονται υπό Σώματος Εκλεκτόρων. 5)Την εν τη ως άνω εισηγήσει διατυπουμένην πρότασιν περί καταργήσεως της υπ’ αριθ. 4/13.1.1978 πράξεως του Υπουργικού Συμβουλίου και καθορισμού, ως ημερομηνίας λήξεως της θητείας της Επιτροπής προσωρινής διοικήσεως και οικονομικής διαχειρίσεως του Πανεπιστημίου Θράκης, ως και της πρώτης χρονικής περιόδου λειτουργίας αυτού κατά την οποίαν αι εκλογαί προς πλήρωσιν των εδρών των Σχολών του ως άνω Πανεπιστημίου γίνονται υπό Σώματος Εκλεκτόρων, της ημερομηνίας δημοσιεύσεως της οικείας πράξεως του Υπουργικού Συμβουλίου. 6.Το γεγονός ότι εις το Πανεπιστήμιον Θράκης, επληρώθη επαρκής αντιπροσωπευτικός αριθμός θέσεων τακτικών καθηγητών, καθισταμένης ούτω δυνατής της δι’ εκλογής αναδείξεως των οικείων οργάνων διοικήσεως τούτου, ως και το γεγονός ότι εις το ως άνω Πανεπιστήμιον λειτουργούν ήδη 2 Ανώταται Σχολαί (Νομική και Πολυτεχνική), αποφασίζει: 1.Καταργεί την υπ’ αριθ. 4/13.1.1978 πράξιν αυτού «περί ορισμού μελών Επιτροπής προσωρινής διοικήσεως και οικονομικής διαχειρίσεως του Πανεπιστημίου Θράκης». 2.Ορίζει ως ημερομηνίαν λήξεως της θητείας της Επιτροπής προσωρινής διοικήσεως και οικονομικής διαχειρίσεως του Πανεπιστημίου Θράκης, ως και της πρώτης χρονικής περιόδου λειτουργίας αυτού, της προβλεπομένης υπό του άρθρου 4 (παρ. 1α) του Ν.Δ. 87/1873, την ημερομηνίαν δημοσιεύσεως της παρούσης δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 